Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/000 TA 2011 – tehnična pomoč na pobudo Komisije) /* KOM/2011/0358 končno */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila, ki se uporabljajo za prispevke iz ESPG, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. POVZETEK VLOGE IN ANALIZA Ključni podatki: Referenčna št. ESPG EGF/2011/000 Evropska komisija Tehnična pomoč Upravni odhodki: proračun v EUR 610 000 % upravnih odhodkov (zgornja meja: 0,35 %) 0,12 % V skladu s členom 8(1) Uredbe (ES) št. 1927/2006 je lahko vsako leto na pobudo Komisije na voljo 0,35 % največjega letnega zneska ESPG za tehnično pomoč. Tehnična pomoč, ki se treba financira, in razčlenitev predvidenih stroškov zanjo 1. Prispevek bo uporabljen za odhodke iz členov 8(1) in (4) ter 9(2) Uredbe (ES) št. 1927/2006, kakor so podrobno razdelani spodaj. 2. Spremljanje: Komisija bo zbrala podatke o prejetih in financiranih vlogah ter predlaganih in izvedenih ukrepih ter posodobila in natisnila statistični portret ESPG z informacijami do konca leta 2011. Strošek je ocenjen na 20 000 EUR. 3. Informiranje: Spletna stran ESPG, ki jo mora Komisija vzpostaviti in vzdrževati v skladu s členom 9(2) Uredbe (ES) št. 1927/2006, se bo redno posodabljala in razvijala, pri čemer bo vsak dodani element preveden v vse jezike uradne EU. Natisnile se bodo informacije za medije ter letno poročilo o ESPG sestavilo, prevedlo, stiskalo in distribuiralo. Pospešila se bosta splošna ozaveščenost o ESPG in njegova prepoznavnost, med drugim z izdelavo videa, ki bo temeljil na več primerih podpore iz ESPG. Informacije o ESPG bodo objavljene v različnih publikacijah in avdiovizualnih delih Komisije. Stroški vseh teh postavk skupaj so ocenjeni na 250 000 EUR. 4. Razvoj temeljnega znanja: Komisija bo vzpostavila standardizirane postopke za vloge ESPG in njihovo obravnavo, kar bo omogočilo poenostavitev vlog, njihova hitrejšo obravnavo in lažje pridobivanje poročil za različne potrebe. Strošek je ocenjen na 70 000 EUR. 5. Upravna in tehnična podpora: Strokovna skupina kontaktnih oseb ESPG, ki jo sestavlja 27 članov, po eden iz vsake države članice, bo zasedala dvakrat, pri čemer je predvideni proračun 35 000 EUR na zasedanje. Strošek dveh zasedanj je ocenjen na 70 000 EUR. 6. Poleg tega bo Komisija organizirala izmenjavo dobrih praks med državami članicami, pri čemer bo udeležencem, ki že imajo izkušnje z izvajanjem ESPG, omogočila, da se povežejo. Prvo srečanje bo posvečeno izmenjavi informacij in izkušenj o rokih in financiranju vlog ESPG. Ta ukrep mreženja je ocenjen na 200 000 EUR. 7. Ocena: Dejavnosti za vmesno oceno ESPG, kakor so določene v členu 17(1)(a) Uredbe (ES) št. 1927/2006, so bile predmet javnega naročila, financiranega iz sredstev proračuna za leto 2010. Končna ocena ESPG se ne bo začela pred letom 2012. Zato se leta 2011 ni rezerviralo nobenih proračunskih sredstev za oceno ESPG. Postavke || Predvideno število || Predvideni strošek na postavko (v EUR) || Skupni stroški (v EUR) Spremljanje || 1 || 20 000 || 20 000 Dejavnosti informiranja || Različno || Različno || 250 000 Razvoj temeljnega znanja || 1 || 70 000 || 70 000 Upravna in tehnična podpora: Zasedanji strokovne skupine kontaktnih oseb za ESPG || 2 || 35 000 || 70 000 Upravna in tehnična pomoč: seminarji o izvajanju ESPG || 2 || 100 000 || 200 000 Skupni predvideni stroški || || || 610 000 Financiranje 8. Za ESPG so na voljo skupna letna proračunska sredstva v višini 500 milijonov EUR. V členu 8(1) Uredbe (ES) št. 1927/2006 je navedeno, da je lahko 0,35 % tega zneska (1 750 000 EUR) vsako leto na voljo za tehnično pomoč na pobudo Komisije. Trenutno je na voljo celotni znesek za leto 2011 ; nobena sredstva še niso bila odobrena za tehnično pomoč. 9. Predlagani prispevek za tehnično pomoč na pobudo Komisije v letu 2011 je 610 000 EUR. Po uporabi tega zneska je na voljo še znesek 1 140 000 EUR za morebitno dodelitev v teku leta. 10. Komisija ob upoštevanju največjega možnega zneska prispevka iz ESPG v skladu s členom 8(1) Uredbe (ES) št. 1927/2006 in možnosti za prerazporeditev odobrenih sredstev predlaga uporabo sredstev ESPG za celotni navedeni znesek, ki se dodeli v okviru razdelka 1a finančnega okvira. 11. S predložitvijo tega predloga za uporabo sredstev ESPG namerava Komisija začeti poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, naj o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uraden tristranski sestanek. 12. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2011 v skladu s točko 28 Medinstitucionalnega sporazuma z dne 17. maja 2006. Vir odobritev plačil 13. Po tem, ko sta obe veji proračunskega organa sprejeli tri sklepe za skupni znesek 10 371 321 EUR in ob upoštevanju štirih primerov, o katerih trenutno razpravlja proračunski organ v skupnem znesku 29 935 352 EUR, ostaja na voljo pod proračunsko postavko 04.0501 ESPG znesek 7 302 277 EUR. Razpoložljivi znesek bo uporabljen za kritje zneska 610 000 EUR, potrebnega za tehnično pomoč. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/000 TA 2011 – tehnična pomoč na pobudo Komisije) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[3] ter zlasti točke 28 Sporazuma, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[4] in zlasti člena 8(2) Uredbe, ob upoštevanju predloga Komisije[5], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela. (2) Področje uporabe ESPG je bilo za vloge, vložene po 1. maju 2009, razširjeno, da bi vključili pomoč za delavce, ki so bili odpuščeni neposredno zaradi svetovne finančne in gospodarske krize. (3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR. (4) Uredba (ES) št. 1927/2006 določa, da je lahko 0,35 % največjega letnega zneska vsako leto na voljo za tehnično pomoč na pobudo Komisije. Komisija zato predlaga uporabo zneska v višini 610 000 EUR. (5) Zato se iz ESPG zagotovijo sredstva za zagotavljanje tehnične pomoči na pobudo Komisije – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2011 se iz Evropskega sklada za prilagoditev globalizaciji (ESPG) uporabi vsota 610 000 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] UL C 139, 14.6.2006, str. 1. [4] UL L 406, 30.12.2006, str. 1. [5] UL C […], […], str. […].